**Ministru kabineta noteikumu projekta Grozījumi Ministru kabineta 2016. gada 26. aprīļa Ministru kabineta noteikumos Nr. 264** "**Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi" sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | Grozījumu Ministru kabineta 2016. gada 26. aprīļa noteikumos Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi”” (turpmāk – MK noteikumi) projekts (turpmāk – noteikumu projekts) ir izstrādāts pamatojoties uz Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ieslodzījuma vietu pārvaldes (turpmāk – IeVP) īstenotā specifiskā atbalsta mērķa 9.1.3. (turpmāk – SAM 9.1.3.) ietvaros īstenojamais projekts Nr. 9.1.3.0/16/I/001 "Resocializācijas sistēmas efektivitātes paaugstināšana" (turpmāk – Projekts) tika plānots un tiek īstenots ciešā saistībā un sinerģijā ar specifiskā atbalsta mērķa 9.1.2. (turpmāk - SAM 9.1.2.) projektu Nr. 9.1.2.0/16/I/001 "Bijušo ieslodzīto integrācija sabiedrībā un darba tirgū". Uzsākot Projekta īstenošanu ir konstatēts, ka līdz starpposma rādītāja sasniegšanas datumam ir iespējams īstenot pilnībā tikai 5 no 56 plānotajām apakš-darbībām, savukārt 6 darbību īstenošanu līdz starpposma rādītāja sasniegšanas datumam saskaņā ar projekta laika grafiku nav plānots pat uzsākt. Nozīmīgā skaitā plānoto apakš-darbību rezultāta sasniegšana ir algota projekta īstenošanas personāla kompetencē un tikai divās apakš-darbībās rezultāti tiks sasniegti piesaistot ārpakalpojuma sniedzēju, līdz ar to šo darbību intensificēšana, samazinot rezultāta sasniegšanas termiņus, nav iespējama. Tādēļ ir nepieciešams pārskatīt un samazināt SAM 9.1.3. sasniedzamā starpposma finanšu rādītāja vērtību. Savukārt SAM 9.1.2. ietvaros īstenojamā projektā ir vērojama nedaudz augstāka darbību intensitāte projekta uzsākšanas stadijā, nekā sākotnēji plānots un līdz ar to ir iespējams sasniegt augstāku starpposma finanšu rādītāju. Saskaņā ar Projekta laika grafiku līdz 2018.gada 2.ceturkšņa beigām plānots uzsākt visu projektā paredzēto apakš-darbību uzsākšanu. Ņemot vērā šos apstākļus, ir nepieciešams pārdalīt sasniedzamo starpposma finanšu rādītāju 200 000 *euro* apmērā no SAM 9.1.3. uz SAM 9.1.2, SAM 9.1.3. to samazinot no 1 411 759 *euro* uz 1 211 759 *euro*, bet SAM 9.1.2. to palielinot no 469 779 *euro* uz 669 779 *euro*. **Kopējais SAM 9.1.2. un SAM 9.1.3. ietvaros sasniedzamais finanšu rādītājs – 1 881 538 *euro* – netiks mainīts.**  2. Noteikumu projekts paredz papildināt MK noteikumu 4. punktu ar jaunu - 4.3. apakšpunktu, paredzot, ka 4.1.1.2., 4.2.1.2. un 4.2.2.2. apakšpunktā minētos iznākuma rādītājus veido noteikumu 17. punkta (specifiskā atbalsta ietvaros atbalstāmās darbības) 17.1.3., 17.4.3. un 17.4.4. apakšpunktu darbībās piedalījušos dalībnieku kopskaits. Iepriekš minētais nozīmē, ka starpposma un mērķa vērtības tiks noteiktas balstoties uz ieslodzījuma vietu un Valsts probācijas dienesta (turpmāk – VPD) darbinieku skaitu, kuri tiks apmācīti dažādās aktivitātēs (mācību centra kapacitātes stiprināšana, kopīgu mācību organizēšana ieslodzījuma vietu un probācijas darbiniekiem u.c.).  3. Noteikumu projekts paredz papildināt MK noteikumus ar jaunu, 17.1.6. apakšpunktu, nosakot, ka resocializācijas programmu dati tiek fiksēti atbilstošā elektroniskajā vidē. Šāds risinājums nepieciešams, lai resocializācijas programmas tiktu īstenotas atbilstoši Riska un vajadzību novērtēšanas (turpmāk – RVN) datiem, tiktu apkopoti un ievākti precīzi kvantitatīvie un kvalitatīvie dati programmu efektivitātes analīzei un iestādes resocializācijas kapacitātes analīzei kopumā, kā arī lai samazinātos administratīvais slogs uz personālu un izdevumi, kas saistīti ar informācijas fiksēšanu papīra formātā. Bez tā, datu apstrāde elektroniskajā vidē ļaus nodrošināt arī kvalitatīvu programmu dalībnieku atlasi.  Noteikumu projekts paredz precizēt MK noteikumu 17.2. apakšpunktu, nosakot, ka RVN instrumentu moduļa izstrāde notiks elektroniskajā sistēmā. Šāds risinājums nepieciešams, lai izvairītos no neefektīvas RVN ieviešanas praksē. Analizējot iepriekšējo IeVP pieredzi, ir secināts, ka, izmantojot papīra veidlapas, ir grūti ievērot centralizētu ieviešanas principu un vienādu izpratni par veidlapu aizpildīšanu. Tāpat papīra formātā RVN veidlapas bieži vien tiek aizpildītas nekvalitatīvi, jo nav iespējams veidlapām uzlikt piespiedu veida tukšo lauku aizpildīšanu un veikt atbilstības pārbaudi kritērijiem. Arī papīra formāta RVN instrumentu efektivitātes novērtēšana, kas saistīta ar MK noteikumu 17.2. apakšpunktā paredzēto darbību īstenošanu, būtu apgrūtināta, jo, lai savāktu 500 RVN klientu datus, nepieciešams viena cilvēka pilnas slodzes 7 mēnešu darbs. Savukārt, elektroniski aizpildītu RVN datu apkopošana neatkarīgi no apjoma, prasītu apmēram no 1 nedēļas līdz 1 mēnesim.  4. Noteikumu projekts paredz MK noteikumu 19.2.2., 19.2.4. 19.2.6. un 19.2.7. apakšpunktos minētās izmaksas attiecināt uz MK noteikumu 17.3. apakšpunktā (atbalsta programmu bijušajiem ieslodzītajiem sertificēšanas sistēmas izveide, tai skaitā sertificēšanas kritēriju un metodikas izstrāde) minētās atbalstāmās darbības īstenošanai. Iepriekš minēto MK noteikumu 19.punkta attiecīgo apakšpunktu precizēšana nepieciešama, lai Projekta īstenošanas laikā nerastos šķēršļi Projekta mērķu sasniegšanā.  5. Noteikumu projekts paredz MK noteikumu 19.2.2. apakšpunktā minētās izmaksas attiecināt uz MK noteikumu 17.5. apakšpunktā (integrētu profesionālās piemērotības noteikšanas un prasmju pilnveidošanas pasākumu izstrāde ieslodzītajiem, kā arī pasākumu izstrāde ieslodzīto un bijušo ieslodzīto karjeras attīstīšanai) minētās darbības īstenošanai. Arī šī apakšpunkta precizējums ir tehniska rakstura ar mērķi neradīt papildus šķēršļus Projekta mērķu sasniegšanā. | | |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija. | | |
| 4. | Cita informācija | Nav. | | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | IeVP un VPD, kā arī pašvaldību, reliģisko organizāciju un nevalstisko organizāciju darbinieki, kuri strādā ar ieslodzītajiem vai bijušajiem ieslodzītajiem vai ir iesaistīti specifiskā atbalsta īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | | | Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | | | Noteikumu projekts šo jomu neskar. |
| 4. | Cita informācija | | | Nav. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar |  |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu neskar |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar | | | | | |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Lai informētu sabiedrību politikas plānošanas dokumenta izstrādi un dotu iespēju izteikt par to viedokļus, noteikumu projekts saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 13. punktu ievietots Tieslietu ministrijas mājaslapā. Sabiedrības pārstāvjiem ir iespēja līdzdarboties noteikumu projekta izstrādē atbilstoši minēto noteikumu 7.4.1 apakšpunktā minētajam | |
| 2. | Sabiedrības līdzdalība projekta izstrādē | | Noteikumu projekts ievietots Tieslietu ministrijas mājaslapā 2017. gada 22. novembrī. | |
| 3. | Sabiedrības līdzdalības rezultāti | | Noteikumu projekts šo jomu neskar. | |
| 4. | Cita informācija | | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgā iestāde ir Tieslietu ministrija, finansējuma saņēmējs ir IeVP, sadarbības iestādes funkcijas pilda Centrālā finanšu un līgumu aģentūra, sadarbības partneris ir VPD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Studente 6706123

[Vita.Studente@tm.gov.lv](mailto:Vita.Studente@tm.gov.lv)